hu hu hu hu hu hu hu en hu hu hu hu hu hu hu hu hu hu hu hu hu hu hu hu hu de hu hu hu hu hu hu de hu en hu cs hu en hu cs hu en hu de hu en hu de hu en ru hu hu hu hu hu hu hu hu hu hu hu en en en hu de de de en es tr es
HOGYAN VÁLTOZTATJA MEG A TRANSZPLANTÁCIÓ A VESEBETEGEK ÉTRENDJÉT? | vesebetegdieta.hu
Sok évbe telhet, mire egy vesebeteg új vesé(ke)t kap. Azonban, ha a számos vizsgálat után megtörténik a sikeres műtét, akkor sem szabad hátradőlni. Az új vesé(ke)t védeni kell, megfelelő életmóddal, amelyben az étrend is beletartozik. Mire érdemes figyelni a műtét előtt és után? Összeszedtük a legfontosabbakat.
Mire kell figyelni a transzplantáció előtt?
Amint várólistára kerül, folyamatos készenlétben kell lennie, hiszen bármikor hívhatják. A legfontosabb, hogy megőrizze általános erőnlétét, kövesse az orvosa, dietetikusa által javasolt étrendjét, és kerülje el az esetleges fertőzéseket! Testtömegét, amennyiben szükséges, célszerű oly mértékben rendezni, hogy se túlsúlya ne legyen, de ne is legyen alultáplált. A műtét eleve nagy stressz jelent a szervezete számára, és az azt követő, hosszabb ideig tartó kórházi bennfekvés is csak tovább nehezíti a megszokott étrend követését, amely jelentős fogyással járhat. Emiatt a túlzott soványság sem kedvező, mivel nehezítheti a lábadozás folyamatát. Az egyénileg javasolt étrendet ez esetben is kezelőorvosával és dietetikusával közösen egyeztetve alakítsák ki!
Kerülje a felesleges nassolást!
A transzplantáció követően szedett kortikoszteroidok esetében sok beteg tapasztal megnövekedett étvágyát. Emiatt nehéz lehet ellenállni a finom falatoknak, de kellő tudatossággal erre is van megoldás. Az ételek, élelmiszerek zsír- és cukortartalmának csökkentése, a kisebb, de gyakoribb étkezések, a nassolnivalók, rágcsák kerülése is segíthet. A vércukorszintje könnyebben ingadozhat, emiatt a cukorral édesített italok, élelmiszerek, ételek kerülése, vagy kisebb mennyiségű fogyasztása segíthet a megfelelő vércukor-kontrollban.
Ügyeljen a fertőzések elkerülésére!
A műtét után kiemelten fontos, hogy étrendjével is támogassa a szervezetét abban, hogy ne kapjon el fertőző betegségeket, amelyek kockázatossá teheti az új vese/vesék épségét is. Emiatt fontos, hogy a zöldségeket, gyümölcsökat alaposan mossa meg, és amelyet lehetséges, hámozást követően fogyasszon, készítsen el! Az alapos hőkezelés (forralás, főzés, sütés) is segít az esetleges problémák elkerülésében. Kerülje a penésszel érő és nem pasztőrözött tejből készült sajtok fogyasztását, ahogyan a nyers tej, tojás, hús és hal evését is!
Figyeljen az elegendő folyadékfogyasztásra!
Nehéz lehet átállni a bőségesebb folyadékfogyasztásra, ha a műtétet megelőzően dialízis miatt éppenséggel folyadékszegényen kellett étkeznie. Ugyanakkor ezen szigorítás alól is felmentést kap a transzplantáció révén. Egyeztessen kezelőorvosával a naponta javasolt folyadékmennyiségről!
Az egyénileg javasolt étrend energia-, tápanyag-, folyadéktartalmának nyomonkövetésében, és az esetleges javasolt vitamin-, ásványianyagpótlásról kérje dietetikusa segítségét, aki a szóbeli tanácsadás mellett online módon, a telemedicina és ennek részeként az ALSAD is támogathatja abban, hogy egyszerűbben és könnyebben menjen a napi, heti étrend megtervezése. Amennyiben vezeti a táplálkozási naplóját, akkor azzal is visszajelzést adhat dietetikusának és orvosának is az előrehaladásról a kontrollok alkalmával.
Amennyiben tacrolimust, cyclosporint vagy sirolimust szed, ne fogyasszon grapefruitot vagy grapefruit levet tartalmazó készítményt, mert ezek megnöveli e gyógyszerek vérszintjét, amely mellékhatások kialakulásához vezethet.
Továbbra is figyeljen a felesleges sózás mellőzésére és a sóval ízesített, tartósított élelmiszereket is csak mértékkel fogyassza, hogy elkerülje az egyes gyógyszerek szedése mellett jelentkező folyadék-visszatartást, amely a vérnyomás emelkedését okozná. Az étrend káliumtartalma kapcsán egyeztessen orvosával! Vélhetően továbbra is szükséges lesz a túl nagy káliumtartalmú élelmiszerek nagyobb mértékű fogyasztása.
Kerülje az alkoholfogyasztást, mivel a transzplantáció után szedett gyógyszerek miatt így is fokozott üzemmódban működik ez a szerve is!
Schmidt Judit dietetikus (Youteefool)
LÉTEZIK-E EGY EGYSÉGES VESEDIÉTA?
MI A NÁTRIUM SZEREPE A VESE MŰKÖDÉSÉBEN?
10 ÉLELMISZER, AMIT VESEBETEGSÉG ESETÉN MÉRTÉKKEL FOGYASSZON!
AZ ALSAD MEDICAL SIKERE NAGY-BRITANNIÁBAN: TECH ROCKETSHIP AWARDS KATEGÓRIAGYŐZTES
Talán sokaknak feltűnt címlapunkon a kis jelvény "Tech Rocketship Awards Europe, Category Winner...
A TERVEZETT ÉTKEZÉSSEL TERVEZHETŐ BEVÁSÁRLÁS IS JÁR – AVAGY AZ ALSAD BEVÁSÁRLÓLISTÁJA
Az étkezési naptárból „bevásárlólistát” is készíthetünk – így egy hozzávaló sem fog hiányozni!...
KI LÁTHATJA AZ ALSAD-BAN RÖGZÍTETT ADATAIMAT? ÉS MIÉRT?
Az ALSAD nem pusztán egy „önsegítő” alkalmazás. Fejlett szolgáltatásai és algoritmusa alkalmassá...
ALSAD TUDÁSTÁR: AMIRE A RENDELŐBEN NEM VOLT IDŐ
Az ALSAD nemcsak „közvetlenül”, hanem a páciens tudásának bővítésével is segíti a vesebetegséggel...
VESEBETEGEK DIÉTÁJA: SZEMÉLYRE SZABVA, SZAKÉRTŐK SEGÍTSÉGÉVEL
Orvos és dietetikus specialisták által összeállított menük és étrendek vesebetegeknek: az ALSAD...